recursal/SuperWikiNEXT-32B huggingface dataset:
Ing. arch. **Alois Daříček** ml. (\* 1. jún 1929, Liboš – † 11. júl 1972, Bratislava) bol český architekt, syn architekta Aloisa Daříčka st. Na Slovensku zanechal napr. územný plán rozvoja Bratislavy, sídlisko Dlhé hony v Trenčíne, sídlisko Krížna ul. a školu na Vazovovej ul. v Bratislave. Spolupracoval so sochárom J. Kulichom na pamiatkach J. Krála v Zlatých Moravciach alebo SNP v Zvolenskej Slatine.

Život
-----

Svoje štúdium začínal na Českom vysokom učení technickom v Prahe, avšak akonáhle sa vytvorili podmienky, pokračoval vo svojom štúdiu architektúry v Bratislave, kde vyrastal a jeho rodina stále bývala. V roku 1952 získal na Fakulte architektúry a pozemného staviteľstva Slovenskej vysokej školy technickej diplom inžiniera architekta.

Dielo
-----

Daříček sa podieľal na týchto stavbách:

* 1954 – 1956: Vojenský projektový ústav
* 1955: školy v Trenčíne
* 1957 – 1968: Stavoprojekt
* 1961 – 1966: Slobodáreň, Partizánske
* 1962: škola v Bratislave
* 1965 – 1967: Kino Panorex, Nová Dubnica

Referencie
----------

1. ↑   *Česká beseda č. 9, Ročník VIII. september 2002* [online]. scribd.com, 2002-09-01, [cit. 2024-04-09]. Dostupné online. (po česky)
**Fair use** (po anglicky; v slovenčine približne *rozumné*, *čestné*, *spravodlivé* či *patričné používanie*) je ustanovenie americkej legislatívy autorského práva, ktoré dovoľuje aj bez súhlasu držiteľa autorských práv niektoré využitia chráneného diela, ak spĺňajú isté špecifické podmienky. Mimo Spojených štátov existuje podobné ustanovenie napr. v Spojenom kráľovstve, kde sa označuje termínom *fair dealing*.

Podľa ustanovení fair use je povolené využitie chráneného diela za účelom kritiky, komentára, paródie, novinárskeho spravodajstva, výuky, výskumu a pod. Aby sa použitie kvalifikovalo ako fair use, je potrebné zvážiť niektoré hľadiská:

1. účel a povahu použitia, vrátane zváženia, či použitie má ziskovú povahu, či ide o neziskové vzdelávacie účely
2. druh chráneného diela,
3. množstvo a mieru použitej časti diela v pomere k dielu ako celku
4. vplyv použitia na potenciálny trh alebo hodnotu chráneného diela.

Fair use v iných krajinách
--------------------------

V medzinárodnom chápaní autorského práva, ktoré je definované v Bernskej dohode (článok 9, odsek 2) sa jednotlivým štátom umožňuje obmedziť výhradné práva autora, s podmienkou, že sa takto autor obmedzuje len vo zvláštnych prípadoch, tieto obmedzenia nenarušujú normálne využívanie diela a nespôsobujú autorovým oprávneným záujmom neospravedlniteľnú ujmu (tzv. trojstupňový test). Bernská dohoda tiež výslovne v článku 10 dovoľuje citáciu zverejnených diel a využívanie autorských diel na vzdelávacie účely, ak je to v súlade s *poctivými zvyklosťami* (v angličtine *fair practice*).

Fair use a Slovensko
--------------------

Slovenské zákony fair use nepoznajú a tento pojem nepoužívajú. Citáciu pozná slovenský autorský zákon 618/2003 Z.z. v znení neskorších predpisov. Tento zákon a celá jeho koncepcia je k citovaniu veľmi tvrdá, čo je najviditeľnejšie na § 25. ktorý hovorí: *Bez súhlasu autora možno použiť krátku časť zverejneného diela vo forme citácie v inom diele len na účel recenzie alebo kritiky tohto zverejneného diela alebo na vyučovacie účely, vedeckovýskumné účely alebo umelecké účely. Takéto použitie musí byť v súlade so zvyklosťami a jeho rozsah nesmie presiahnuť rámec odôvodnený účelom citácie. Pri citácii sa musí uviesť meno autora alebo jeho pseudonym, ak nejde o anonymné dielo, alebo meno osoby, pod ktorej menom sa dielo uvádza na verejnosti, ako aj názov diela a prameň. Za takéto použitie nevzniká povinnosť uhradiť autorovi odmenu.*

Referencie
----------

1. ↑   *Archivovaná kópia* [online]. [Cit. 2007-11-21]. Dostupné online. Archivované 2007-11-26 z originálu.

Pozri aj
--------

* Sloboda panorámy
Dopravná značka priechod pre chodcov

|  |  |
| --- | --- |
| Portal | Portál cesty |

**Priechod pre chodcov** (do roku 1997 *prechod pre chodcov*) je miesto na ceste slúžiace pre prechádzanie chodcov na druhú stanu vozovky. Priechod pre chodcov je označený príslušnou dopravnou značkou, na Slovensku to sú dopravné značky 142, 325 a 610. Priechod pre chodcov tiež môže byť doplnený semaforom. Umiestnený by mal byť iba na bezpečnom mieste, ktoré poskytuje chodcom aj vodičom dostatočný rozhľad. V poslednej dobe sa sprísňujú bezpečnostné požiadavky na vyhotovenie priechodov. Neodporúča sa ich výstavba cez vozovku s viacerými neoddelenými jazdnými pruhmi, doporučuje sa výstavba stredových ostrovčekov. Priechody pre chodcov sa označujú týmito dopravnými značkami:

* **142-10, 142-20** - výstražná dopravná značka priechod pre chodcov (pravá a ľavá verzia),
* **325-10, 325-20** - informačná dopravná značka priechod pre chodcov (pravá a ľavá verzia),
* **610** - vodorovná dopravná značka priechod pre chodcov.

Priechod pre chodcov si chodci často mýlia s **miestom na prechádzanie**, na ktorom však nemajú také práva ako na priechode. Miesto na prechádzanie sa skôr podobá na cestu bez značenia (pre vodičov tam nie je ani zvislá značka, ani čiarkované čiary nie sú viditeľné tak ako priechod - zebra), vodič nesmie pred miestom na prechádzanie zastaviť, nemá povinnosť zastaviť v druhom pruhu toho istého smeru, nemá povinnosť dať prednosť chodcovi, ktorý vstúpil a prechádza cez miesto na prechádzanie. Oproti prázdnej ceste pribudla iba povinnosť chodcom, použiť prednostne priechod alebo miesto na prechádzanie a zdieľať miesto na prechádzanie s cyklistami.

Galéria
-------

* Výstražná dopravná značka 142-10Výstražná dopravná značka 142-10
* Informačná dopravná značka 325-10Informačná dopravná značka 325-10
* Vodorovná dopravná značka 610Vodorovná dopravná značka 610
* Stará dopravná značka A 13Stará dopravná značka A 13
* Stará dopravná značka IP 6Stará dopravná značka IP 6
* Priechod pre chodcov v PompejáchPriechod pre chodcov v Pompejách
* Miesto na prechádzanie, nie priechod, v nemeckom SiegenMiesto na prechádzanie, nie priechod, v nemeckom Siegen
* Priechod s vodiacim pásom pre nevidiacichPriechod s vodiacim pásom pre nevidiacich

Referencie
----------

1. ↑  zákon č. 8/2009 Z. z. o cestnej premávke a o zmene a doplnení niektorých zákonov
2. ↑  vyhláška Federálneho ministerstva vnútra č. 99/1989 Zb. o pravidlách premávky na pozemných komunikáciách (pravidlá cestnej premávky)
3. 1 2   *30/2020 Z.z. - Vyhláška Ministerstva vnútra Slovenskej republiky o dopravnom značení* [online]. Slov-lex, 02/13/2020, [cit. 2021-11-07]. Dostupné online.
4. ↑   *8/2009 Z.z. - Zákon o cestnej premávke a o zmene a doplnení niektorých zákonov* [online]. Slov-lex, 04/01/2023, [cit. 2023-12-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Priechod pre chodcov**

Zdroj
-----

* *Tento článok je čiastočný alebo úplný preklad článku Přechod pro chodce na českej Wikipédii.*
**HC Kunlun Red Star** *(čín. 紅星崑崙*) je čínsky hokejový klub, situovaný v meste Peking. Od sezóny 2016 – 2017 je účastníkom Kontinentálnej hokejovej ligy. Svoje domáce zápasy hrá na štadióne Cadillac Center s kapacitou 18 000 divákov.

História
--------

V marci 2016 podpísal predseda predstavenstva Ngok Len Jü spolu s prezidentom Ruskej hokejovej federácie Vladislavom Treťjakom a predsedom KHL Gennadijom Timčenkem protokol, v ktorej bol dohodnutý zámer čínskeho klubu vstúpiť v sezóne 2016/2017 do Kontinentálnej hokejovej ligy. Vstup čínskeho klubu HC Červená hviezda Kunlun do súťaže odsúhlasila rada riaditeľov KHL už 25. júna 2016. Dva dni neskôr klub ohlásil svoju prvú posilu, ktorou sa stal fínsky hokejový obranca Janne Jalasvaara.

Slováci pôsobiaci v klube
-------------------------

| Sezóna | Slovensko  Hráči SR |
| --- | --- |
| 2016/2017 | Tomáš Marcinko, Martin Bakoš |
| 2017/2018 | Marek Ďaloga |
| 2019/2020 | Dávid Bondra |
| 2020/2021 | Dávid Bondra |

Referencie
----------

1. ↑   *KHL and RIHF sign a Protocol of Intention with a Chinese Club* [online]. khl.ru, 17.3.2016. Dostupné online.
2. ↑   *It's Official! Kunlun Red Star joins the KHL* [online]. en.khl.ru, 25.6.2016. Dostupné online.
3. ↑   *KHL sa bude hrať od novej sezóny aj v Číne* [online]. hokej.idnes.cz, 25.6.2016. Dostupné online.
4. ↑   *Marcinko s Bakošom budú hrať KHL za čínsky Peking* [online]. khl.sk, 11.07.2016. Dostupné online.
  
  

*Tento článok je čiastočný alebo úplný preklad článku HC Red Star Kunlun na anglickej Wikipédii.*
SOR NB 12 City
**SOR NB 12 City** je model českého mestského štandardného plne nízkopodlažného autobusu, ktorý vyrábala spoločnosť SOR Libchavy. Prototyp vznikol v roku 2006, sériová výroba začala o dva roky neskôr.

Je to prvý plne nízkopodlažný autobus z produkcie firmy SOR. Model NB 12 je dvojnápravový a v celom priestore vozu je plne nízkopodlažný. Hnacia náprava je zadná, motor a prevodovka sa nachádza v ľavom zadnom rohu. Karoséria je zvarená z oceľových profilov, zvonku je oplechovaná, zvnútra obložená plastovými doskami. Podlaha sa nachádza vo výške 360 mm nad vozovkou. Kabína vodiča je uzatvorená. Predná náprava je značky SOR, zadná tuhá náprava je značky VOITH. Tieto vozidlá sú vybavené naftovým motorom Iveco Tector.

Vyrábala sa aj verzia s pohonom na stlačený zemný plyn (CNG), ktorá je označená ako SOR NBG 12. Tieto vozy sú vybavené motorom Cummins s výkonom 206 kW a štyrmi tlakovými nádobami na plyn na streche autobusu.

SOR NB 12 koncepčne nadväzuje na svojho čiastočne nízkopodlažného predchodcu SOR BN 12.

Na Slovensku tieto autobusy premávajú na linkách MHD v mestách Bratislava (DPB), Košice (DPMK), Nitra (Arriva, Transdev), Prešov (DPMP), Liptovský Mikuláš (Arriva Liorbus), Prievidza (SAD Prievidza), Spišská Nová Ves (eurobus), Trnava (Arriva) a Pezinok (AZ-Lines)

V Bratislave premávajú väčšinou na linkách:     a .

Iné projekty
------------

Commons
* Spolupracuj na Commons Commons ponúka multimediálne súbory na tému **SOR NB 12 City**

Zdroj
-----

*Tento článok je čiastočný alebo úplný preklad článku SOR NB 12 na českej Wikipédii.*

| * z
* d
* u
Autobusy výrobcu SOR Libchavy |
| --- |
| Mestské autobusy | 

|  |  |
| --- | --- |
| Rad B | 
* SOR B 7,5
* SOR B 9,5
* SOR B 10,5

 |
| Rad BN | 
* SOR BN 8,5
* SOR BN 9,5
* SOR BN 10,5
* SOR BN 12

 |
| Rad NB | 
* SOR NB 12 City
* SOR NB 18 City

 |
| Rad NS | 
* SOR NS 12
* SOR NS 18

 |

 |  |
| Prímestské autobusy | 

|  |  |
| --- | --- |
| Rad C | 
* SOR C 7,5
* SOR C 9,5
* SOR C 10,5
* SOR C 12

 |
| Rad CN | 
* SOR CN 8,5
* SOR CN 9,5
* SOR CN 10,5
* SOR CN 12
* SOR CN 13,5

 |
| Rad ICN | 
* SOR ICN 12

 |
| Rad NC | 
* SOR NC 18

 |

 |
| Turistické autobusy | 

|  |  |
| --- | --- |
| Rad LC | 
* SOR LC 7,5
* SOR LC 9,5
* SOR LC 10,5
* SOR LC 12

 |
| Rad LH | 
* SOR LH 9,5
* SOR LH 10,5
* SOR LH 12

 |

 |
| Elektrobusy | 

|  |  |
| --- | --- |
| Rad EBN | 
* SOR EBN 8
* SOR EBN 9,5
* SOR EBN 10,5
* SOR EBN 11

 |
| Rad NS | 
* SOR NS 12 Electric

 |

 |
Súradnice: 48°17′11″S 17°16′16″V﻿ / ﻿48,286492°S 17,271240°V﻿ / 48.286492; 17.271240

**Hotel Grand** je budova bývalého hotela v historickom centre mesta Pezinok, ktorá sa nachádza na rohu Meisslovej a Kollárovej ulice na adrese Meisslova ulica číslo 2. Jej návrhárom a projektantom bol architekt Vladimír Fašang.

História
--------

Projekt hotela bol schválený 14. septembra 1964. Hotel bol postavený v priebehu 2. polovice 60. rokov 20. storočia na mieste bývalých meštianskych domov. Okolo roku 1990 bol zatvorený. Údajne bol odkúpený v holandskej dražbe Petrom Steinhüblom[chýba zdroj] a chátral až do roku 2002, kedy budovu odkúpil podnikateľ Milan Vadovič za 7 miliónov korún.

Súčasný stav
------------

Od roku 2004 v budove sídli supermarket Billa, avšak hotelová časť budovy chátra dodnes. Popri budove sa nachádza bezplatné parkovisko, Hotel Tilia (pôvodne *Hotel Lipa*) s reštauráciou Pezinský Preš a Bujanovská kúria. Pred budovou, zo strany Radničného námestia, sa od roku 2009 nachádza banský vozík, ktorý slúži ako pamätník baníkov.

Referencie
----------

1. ↑   *HOTEL GRAND má nového vlastníka* [online]. *Pezinčan*, marec 2002, [cit. 2019-08-21]. Dostupné online.
2. ↑  ORAVEC, Milan. *V hoteli Grand bude supermarket BILLA* [online]. *Pezinčan*, december 2003, [cit. 2019-08-21]. Dostupné online.
**Garupovité** (lat. Serranidae) je čeľaď rýb z radu ostriežotvaré *(Perciformes)*.

Rody
----

Podčeľaď Anthiinae:

*Acanthistius* - *Anatolanthias* - *Anthias* - *Caesioperca* - *Caprodon* - *Dactylanthias* - *Giganthias* - *Hemanthias* - *Holanthias* - *Hypoplectrodes* - *Lepidoperca* - *Luzonichthys* - *Nemanthias* - *Odontanthias* - *Othos* - *Plectranthias* - *Pronotogrammus* - *Pseudanthias* - *Rabaulichthys* - *Sacura* - *Selenanthias* - *Serranocirrhitus* - *Tosana* - *Tosanoides* - *Trachypoma*

Podčeľaď Epinephelinae:

*Aethaloperca* - *Alphestes* - *Anyperodon* - *Aporops* - *Aulacocephalus* - *Bathyanthias* - *Belonoperca* - *Cephalopholis* - *Chromileptes* - *Dermatolepis* - *Diploprion* - *Epinephelides* - *Epinephelus* - *Gonioplectrus* - *Gracila* - *Grammistes* - *Grammistops* - *Jeboehlkia* - *Liopropoma* - *Mycteroperca* - *Niphon* - *Paranthias* - *Plectropomus* - *Pogonoperca* - *Pseudogramma* - *Rainfordia* - *Rypticus* - *Saloptia* - *Suttonia* - *Triso* - *Variola*

Podčeľaď Serraninae:

*Bullisichthys* - *Centropristis* - *Chelidoperca* - *Cratinus* - *Diplectrum* - *Dules* - *Hypoplectrus* - *Paralabrax* - *Parasphyraenops* - *Schultzea* - *Serraniculus* - *Serranus*

Zdroj
-----

* Mills, D.: *Morské ryby v akváriu* ISBN 80-7145-871-6

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Garupovité**
* Spolupracuj na Wikidruhoch Wikidruhy ponúkajú informácie na tému **Garupovité**
Doc. **Emma Iljinična Čudinovskichová** (rus. Эмма Ильинична Чудиновских; \* 16. máj 1936, Sverdlovsk — † 19. apríl 1970, Ivano-Frankivsk) bola sovietska historička, medievalistka a odborníčka na dejiny stredovekého Balkánu. Vo svojej zásadnej práci o dejinách miest Dalmácie odhalila vplyv obchodu na formovanie a rozvoj urbanizmu u južných Slovanov. Ako prvá použila grécke portolány vo svojej práci o štúdiu dejín južných Slovanov.

Životopis
---------

Čudinovskichová sa narodila 16. mája 1936 v meste Sverdlovsk. V rokoch 1953 až 1958 študovala na katedre histórie Uralskej univerzity v Sverdlovsku. V rokoch 1960 – 1963 absolvovala postgraduálne štúdium na Katedre všeobecných dejín Uralskej univerzity. V roku 1967 obhájila dizertačnú prácu na tému: *Obchod dalmatínskych miest so stredným a východným Stredomorím od konca 13. do prvej polovice 15. storočia. Na základe materiálov z Trogiru, Dubrovnika, Kotora*.

Novinkou Čudinovskichovej práce bolo, že po prvý raz v sovietskej historiografii boli na výskum použité grécke portolány. Do roku 1965 pôsobila na Katedre všeobecných dejín Uralskej univerzity, kde vyučovala dejiny stredoveku a latinský jazyk. Od septembra 1965 pracovala v Prikarpatskej univerzite – Pedagogickom inštitúte Stanislava, kde od roku 1968 pôsobila ako docentka Katedry všeobecných dejín Historicko-pedagogickej fakulty ústavu. Zomrela 19. apríla 1970 v Ivano-Frankovsku a bola pochovaná na mestskom cintoríne „Kyjev".

Vedecké práce
-------------

* *Grécke portulaky ako pramene k dejinám obchodných ciest stredného a východného Stredomoria v 15.-16. st.* „Staroveký starovek a stredovek", 3. vydanie, Sverdlovsk, 1965
* *Obchodné aktivity obyvateľstva dalmatínskych miest v 13.-14. st. podľa notárskych zápisov* „Otázky dejín Slovanov" zv. 2, Voronež, 1966
* *Vývoj obchodných vzťahov dalmatínskych miest v 13.-14. st.* Vedecké poznámky Permskej štátnej univerzity pomenované po. Gorkij, č.143, historické vedy, Perm, 1966
* *Dalmatínsky notár a jeho byzantské korene*. Byzantské hodinky. Zväzok 35 (60), str. 244-248, 1973

Referencie
----------

1. ↑  MELNIČUK, Jaroslav. *Emma Ilyinichna Chudinovskikh* [online]. Akadémia vied ZSSR, 1970. Dostupné online.
2. ↑   *Поиск - Search RSL* [online]. search.rsl.ru, [cit. 2024-02-29]. Dostupné online.
**Pokémon Yellow Version: Special Pikachu Edition**, alebo skrátene **Pokémon Yellow**, je japonská videohra spoločnosti Nintendo pre konzolu Game Boy. Vyšla v septembri roku 1998 v Japonsku a v októbri 1999 v USA. Pokémon Yellow predstavuje upravenú verziu hier Pokémon Red a Blue. Hlavným tvorcom pôvodných verzií hier je Satoši Tadžiri.

Dej sa odohráva vo fiktívnom regióne Kanto v Japonsku. Tu namiesto zvierat žijú populárni Pokémoni. Niektorí ľudia ich majú ako domáce zvieratá, iní s nimi pracujú. Veľa ľudí ale Pokémonov trénujú na boj špeciálnych zápasoch. Tie sú vždy jeden Pokémon proti jednému. Po získaní ôsmich odznakov z rôznych štadiónov má tréner povolený vstup do ligy na *Indigo Pleteau*, kde môže bojovať o titul šampióna.

Hráč si na začiatku zvolí svoje meno a tiež meno rivala. Potom získa svojho štartovného pokémona, ktorým je Pikachu. V hre bude ďalej mať veľa možností získať ďalších Pokémonov, buď chytaním v divočine, alebo získavaním od rôznych darcov. Pikachu bol v hre veľmi jedinečný tým, že sa ich v hre nikde nedalo získať viac a tiež na rozdiel ostatných Pokémonov neprebýval v PokéBalli, ale chodil za hráčom. Dalo sa ho urobiť šťastným, čo sa tiež dalo hneď skontrolovať porozprávaním sa s Pikachuom.

Zmeny
-----

Pokémon Yellow vznikla predovšetkým ako hra podľa populárneho anime seriálu. Tvorcovia trochu prerobili hry Red a Blue, aby sa seriálu viac podobali. Medzi najväčšie zmeny patrí:

* Na začiatku hráč nemá na výber z troch štartovných Pokémonov (Bulbasaur, Charmander a Squirtle), ale získava od Profesora Oaka divokého Pikachua, ktorého nedávno chytil. Ani hráčov rival si nemôže žiadneho Pokémona vybrať, a namiesto toho obdrží Eeveeho.
* Pikachu sa odmieta vyvinúť na Raichua.
* Vzhľad rivala bol upravený tak, aby vyzeral ako Gary.
* Do hry boli pridané postavy, ktoré sa predtým vyskytovali iba v anime, ako napr. Jessie, James, sestrička Joy, a policajtka Jenny.
* V hre je možné získať všetkých troch štartovných Pokémonov z pôvodných hier.

Ovládanie
---------

Pokémon Yellow využíva všetkých 8 hracích tlačidiel na konzole Game Boy:

* Sústava šípok – Používa sa na pohybovanie sa s postavou. Taktiež ako pohyb v ponuke.
* Tlačidlo A – Hlavné tlačidlo. Používa sa celkovo na potvrdenie alebo spustenie. Vo voľnom pohybe sa ním dá začať rozprávanie.
* Tlačidlo B – Vedľajšie tlačidlo. Používa sa na rušenie a zastavovanie. Dá sa ním zastaviť vývin Pokémona.
* START – Malé tlačidlo sa používa na otvorenie menu.
* SELECT – Najmenej používané tlačidlo. Dá sa ním upraviť poradie vecí v inventári a poradie útokov Pokémonov.
*Slovinci bol aj názov slovanského kmeňa v dnešnom Poľsku, pozri Pomoranskí Slovinci*
Jurij Vega, slovinský matematik, fyzik a delostrelecký dôstojník
**Slovinci** (po slovinsky *Slovenci*) sú južnoslovanský národ žijúci najmä v Slovinsku.

Jazyk
-----

Slovinčina patrí k južnoslovanskej skupine slovanskej vetvy indoeurópskej rodiny. Používa sa latinka.

Náboženstvo
-----------

Sú prevažne rímskokatolíci. V období reformácie sa medzi nimi rozšírilo aj luteránstvo, ale v následnom období rekatolizácie sa väčšina Slovincov vrátila späť k rímskokatolíckej cirkvi.

Dejiny
------

Ich predkovia prišli na dnešné územia v 2. pol. 6. storočia. Ich pôvodné územie pokrývalo aj dnešné východné Rakúsko (až po Dunaj) a ďalšie alpské údolia (tzv. alpskí Slovania). Vo 8. storočí ich územie ovládli Bavori, neskoršie Franská ríša. Archeologickým prejavom Slovincov v 9.-10. storočí bola tzv. karantánska kultúra (köttlašská kultúra). Slovinci boli v priebehu dejín z veľkej časti germanizovaní, zostali len Slovinci v dnešnom Slovinsku a menšiny najmä v Rakúsku a Maďarsku.

Súvis so Slovákmi
-----------------

Slovinci a Slováci:

* majú vo vlastných jazykoch historicky to isté meno (porovnaj prídavné meno „slovenski" v slovinčine a „slovenský" v slovenčine), a to adaptovaný výraz *slověne* (čítaj sloväne alebo slovene; v slovenčine často nesprávne „prekladané" ako Slovieni), čo bolo zrejme pôvodné označenie všetkých alebo aspoň Slovanov Karpatskej kotliny a okolia; iba v slovenčine došlo v 15. storočí - aj to len v mužskom rode podstatného mena - k zmene koncovky na (Slov)-ák.
* boli až do príchodu Maďarov a potom ešte aj v rámci Uhorska prinajmenšom do konca stredoveku bezprostrední susedia - podľa toponymie prebiehala slovensko-slovinská jazyková hranica v dnešnom juhozápadnom Maďarsku

Referencie
----------

1. ↑  STANISLAV, Ján. *Slovenský juh v stredoveku I*. 2. vyd. (v NLC – DSL 1.). Bratislava : Národné literárne centrum – Dom slovenskej literatúry, 1999. 485 s. (Svedectvá; zv. 15.) ISBN 80-88878-49-7. S. 10 – 11.

Iné projekty
------------

Commons
* Spolupracuj na Commons Commons ponúka multimediálne súbory na tému **Slovinci**
Punkcia kostnej drene v oblasti bedrového kĺbu
**Punkcia** je chirurgický zákrok, ktorého cieľom je odber alebo odsatie tekutého materiálu z tela človeka. Ten sa následne väčšinou posiela na cytologické, kultivačné a biochemické vyšetrenie. 
  
Tento termín sa pomerne často používa ako synonymum biopsie, kde však ide o odber zo solídneho tkaniva.

Typy punkcii
------------

* *venepunkcia* - odber krvi
* *punkcia kostnej drene*
* *lumbálna punkcia* - odber likvoru
* *pleurálna punkcia*
* *punkcia ascitu*
* *punkcia bližšie nešpecifikovanej tekutinovej kolekcie* - cysta. absces, hematóm, seróm, lymfocyta, urinóm a podobne.

Spôsob výkonu
-------------

Po dezinfekcií miesta vpichu a lokálnom umŕtvení (ktoré ale v mnohých prípadoch nie je potrebné) sa tenkou ihlou preniká do cieľovej oblasti a do striekačky sa nasaje potrebné množstvo tekutého obsahu.

Iné projekty
------------

Wikislovník
* Spolupracuj na Wikislovníku Wikislovník ponúka heslo ****Punkcia****
'*Family Circle Cup 2009]* bol tenisový turnaj žien, ktorý sa konal v dňoch od 13. do 19. apríla 2009 na otvorených antukových dvorcoch v americkom meste Charleston. Titul v dvojhre žien získala Nemka Sabine Lisická, ktorá vo finále porazila Dánku Caroline Wozniacku. Bol to jej prvý titul v dvojhre na okruhu WTA. Titul vo štvorhre žien získali Američanka Bethanie Matteková-Sandsová a Ruska Nadežda Viktorovna Petrovová, ktoré vo finále porazili lotyšsko-švajčiarsky pár Līga Dekmeijereová, Patty Schnyderová. Pre B. Sandsovú to bol piaty a pre N. Petrovovú 16. titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Family Circle Cup 2009*
**Nemecko Sabine Lisická** vs. Dánsko Caroline Wozniacka 6-2 6-4

### Štvorhra žien

*Bližšie informácie v hlavnom článku: Ženská štvorhra na Family Circle Cup 2009*
**USA Bethanie Matteková-Sandsová / Rusko Nadežda Viktorovna Petrovová** vs. Lotyšsko Līga Dekmeijereová / Švajčiarsko Patty Schnyderová 65-7 6-2 11-9

Externé odkazy
--------------

* Oficiálne stránky Archivované 2010-09-22 na Wayback Machine
Auferstanden aus Ruinen
**Auferstanden aus Ruinen** bola štátna hymna Nemeckej demokratickej republiky. 

Vzhľadom na to, že sa v texte hovorí o zjednotení Nemecka, od ktorého NDR neskôr upustila, spievala sa hymna ku koncu existencie NDR často bez textu.

Text
----

Auferstanden aus Ruinen  

Und der Zukunft zugewandt,  

Lass uns dir zum Guten dienen,  

Deutschland, einig Vaterland.  

Alte Not gilt es zu zwingen,  

Und wir zwingen sie vereint,  

Denn es muss uns doch gelingen,  

Dass die Sonne schön wie nie  

|: Über Deutschland scheint. :|
Glück und Frieden sei beschieden  

Deutschland, unserm Vaterland.  

Alle Welt sehnt sich nach Frieden,  

Reicht den Völkern eure Hand.  

Wenn wir brüderlich uns einen,  

Schlagen wir des Volkes Feind!  

Lasst das Licht des Friedens scheinen,  

Dass nie eine Mutter mehr  

|: Ihren Sohn beweint. :|
Lasst uns pflügen, lasst uns bauen,  

Lernt und schafft wie nie zuvor,  

Und der eignen Kraft vertrauend,  

Steigt ein frei Geschlecht empor.  

Deutsche Jugend, bestes Streben  

Unsres Volks in dir vereint,  

Wirst du Deutschlands neues Leben,  

Und die Sonne schön wie nie  

|: Über Deutschland scheint. :|

Doslovný preklad
----------------

Povstaní z ruín  

A otočení k budúcnosti,  

Nechaj nás slúžiť ti k dobru,  

Nemecko, jednotná otčina.  

Treba skoncovať so starou núdzou,  

A skoncujeme s ňou zjednotení,  

Pretože sa nám predsa musí podariť,  

Aby slnko tak pekne ako ešte nikdy  

Svietilo nad Nemeckom.

Štastie a mier nech sú osudom  

Nemecku, našej otčine.  

Celý svet túži po mieri,  

Podajte národom svoju ruku.  

Keď sa bratsky zjednotíme,  

Porazíme nepriateľa národa!  

Nechajte svietiť svetlo mieru,  

Aby už nikdy matka  

neoplakávala svojho syna.

Orajme, stavajme,  

Učte sa a tvorte ako nikdy predtým,  

A dôverujúc svojej vlastnej sile,  

Stúpa nahor slobodné pokolenie.  

Nemecká mládež, najlepšie snahy  

Nášho národa v tebe zjednotené,  

Ty sa staneš novým životom Nemecka,  

A slnko tak pekne ako nikdy  

svieti nad Nemeckom.

Externé odkazy
--------------

* „Auferstanden aus Ruinen" súbor MP3 (32 kbps) a MIDI
* „Auferstanden aus Ruinen" MP3 (128 kbps)
***Tu ten kámen*** alebo ***Kterak láskou možno v mžiku vzplanout třeba k nebožtíku*** je nemý český film z roku 1923. Vo filme účinkoval vo svojej prvej úlohe Vlasta Burian, film sa však nedochoval.

Dej
---

Hrdinom príbehu je mladý krásny asistent slávneho egyptológa. Miluje jeho dcéru Aenny (Anny Ondráková) a jeho láska je opätovaná: Aennin dotieravý ctiteľ Fridolín dostal košom. Obom egyptológom sa podarí objaviť hrobku faraóna Tu ten kameňa. Chcú dopraviť vzácnu múmiu do rodnej Zelenej Lhoty, kde ich čaká veľkolepé uvítanie zorganizované zanieteným starostom. Dvaja podvodníci sa zmocnia debny s múmiou a nahradia ju debnou so syrčekami. Sami sa potom vydávajú za slávnych objaviteľov a prijímajú hold podvedených meštiakov, ktorí prišli na manifestačné uvítanie s hasiči a družičkami, s hudbou a vojnovými veteránmi, zatiaľ čo skutočný učenec je považovaný za podvodníka. Všetko nakoniec vyrieši mladý asistent, ktorý privezie pravú bedňu s múmiou, očistí nastávajúceho svokra z podozrenia a získa krásnu Aenny. (Podľa dobovej tlače.)

Zaujímavosti
------------

Ide o jediný nedochovaný (a zároveň prvý) film Vlastu Buriana. Bol to tiež jediný film, kde sa stretol Burian so svojím konkurentom Ferencom Futuristom.

Natáčalo sa v Prahe, v obci Jirny a v ateliéroch AB Vinohrady.

Filmové materiály sú pokladané za stratené.

Obsadenie
---------

V hlavnej úlohe:

* Vlasta Burian (úloha: nápadník Fridolín)

Ďalej hrajú:

* Ferenc Futurista (egyptológ Rapapides Bulva)
* Anny Ondráková (Aenny)
* Karel Lamač (učenec)
* Jozef Rovenský (starosta v Zelenej Lhote)
* Eman Fiala (podvodník, údajný egyptológ)
* Josef Šváb-Malostranský (syrár)
* Martin Frič (spevák)
* Ján W. Speerger
* Theodor Pištek
* Alois Dvorský
* Karel Noll
* Walter Schorsch
* Robert Guttmann

Autorský tím
------------

* Námet, scenár a réžia: Karel Anton
* Kamera: Otto Heller

Referencie
----------

1. ↑   *Tu ten kámen (1923) – Filmový přehled* [online]. [Cit. 2023-09-09]. Dostupné online. (po česky)

Externé odkazy
--------------

* *Tu ten kámen* v Kinoboxe
* *Tu ten kámen* v Česko-Slovenskej filmovej databáze
* *Tu ten kámen* v Internet Movie Database (po anglicky)
PharmDr. **Jana Doleželová** (\* 23. jún 1981, Šternberk) je Miss Českej republiky z roku 2004.

Životopis
---------

Do 16 rokov žila v Uničove. Po ukončení Strednej zdravotníckej školy v odbore farmaceutický laborant v Olomouci, študovala na Farmaceutickej fakulte Karlovej univerzity v Hradci Králové. Štúdium ukončila v roku 2004. Po obhajobe rigoróznej práce v roku 2005 získala akademický titul Doktorka farmácie (PharmDr.). 

17. apríla 2005 zvíťazila vo finále súťaže Miss ČR 2004. Zároveň získala titul Miss televíznych divákov. V novembri 2004 reprezentovala Česko na svetovej súťaži Miss World 2004. Vo finále tejto súťaže sa dostala do TOP 15.

V decembri 2006 reprezentovala Česko na súťaži Miss Queen of the Year, ktorá sa konala v Kuala Lumpur v Malajzii. Získala titul Miss Perfect body, Miss Eyewear beauty a tiež hlavný titul Miss Tourism Cosmopolitan International. 

V roku 2008 súťažila spolu s Michalom Necpálom v televíznej tanečnej súťaži Star Dance III.

Charitatívna činnosť
--------------------

V roku 2004 sa stala Patrónkou stacionára Jasněnka (zariadenie pre postihnuté deti). Usporiadala módnu show pre detský domov v Uničove, vďaka ktorej získal štvrť milióna Kč.[chýba zdroj] V roku 2008 sa stala riaditeľkou nadačného fondu *Modrá kotva*.

Externé odkazy
--------------

* Oficiálne osobné stránky (po česky) (po anglicky)
* Jana Doleželová v Česko-Slovenskej filmovej databáze

Zdroje
------

*Tento článok je čiastočný alebo úplný preklad článku Jana Doleželová na českej Wikipédii.*

Autoritné údaje: * NK ČR: xx0248270
* VIAF: 3169159156320412180003
**Nová škola slovenská** reprezentovala liberálny politický smer z prelomu 60. a 70. rokov 19. storočia, ktorý bol alternatívou ku Starej škole slovenskej. Bol sformovaný v r. 1868 príslušníkmi slovenskej podnikateľskej a intelektuálnej komunity v Pešti a Budíne.

Príslušníci Novej školy
-----------------------

Novú školu slovenskú tvorili: 

* J. N. Bobula
* J. Pozdech
* J. Zaretský
* K. Banšell
* J. Mallý-Dusarov
* Ján Palárik a i.

Orientácia Novej školy
----------------------

Nová škola slovenská sa rozchádzala s politikou Starej školy slovenskej v základnej otázke národnej orientácie, v otázke národných politických cieľov i v otázkach politickej taktiky a stratégie. Do národnej politiky presadzovala dôraz na spoluprácu národov na báze uhorského ústavného a zemského vlastenectva, namiesto habsburského centralizmu podporovala rakúsko-uhorský dualizmus, namiesto tradičného "viedenského vektora" presadzovala "orientáciu na Pešť". Rámce reálneho slovenského politizovania videla v integrálnom Uhorsku, preto odmietala požiadavku slovenského Okolia obsiahnutú v Memorande národa slovenského z r. 1861. Postulovala praktickú politiku činov, najmä v oblasti jazykových práv a v školstve, ktoré by zlepšili existenciu jednotlivcov a tým i podmienky pre národnú existenciu. Čerpala z tradícií anglosaskej a francúzskej politickej filozofie, opierala sa o idey konštitucionalizmu a občianstva, chápala sa ako realistický protiklad romantického idealizmu „štúrovskej" generácie a jej dedičov. O spoluprácu s maďarskými politickými stranami i s kruhmi tzv. slovenskej-hornouhorskej šľachty sa však usilovala neúspešne. Politicko-mediálnym nástrojom Novej školy slovenskej bolo vydavateľstvo Minerva s tlačovým orgánom Slovenské noviny a mesačníkom Der Slowak. Ich najsilnejším konzervatívnym oponentom býval J. M. Hurban. V r. 1872 sa Nová škola slovenská premenovala na Stranu vyrovnania a niektorí jej sympatizanti boli 2x úspešní vo voľbách do Uhorského snemu, v ktorom boli členmi poslaneckého klubu Deákovej strany. Po zatvorení Matice slovenskej a zatvorení 3 slovenských gymnázií sa Novej škole rozpadla programová základňa a v r. 1875 zanikla.

Rozkol
------

Vznik Novej školy slovenskej vniesol prvý rozkol do slovenského politického života, jej existencia nepriniesla nijaké z očakávaných praktických výsledkov a jej najcennejším dedičstvom zostalo politologicko-publicistické dielo J. Mallého-Dusarova a J. Palárika. Na niektoré demokratické prvky v ideológii Novej školy však do určitej miery nadväzovalo politické myslenie generácie Hlasu (hlasisti).

Referencie
----------

1. 1 2 3 4  ŠÚTOVEC, Milan. *Politické Slovensko : encyklopedická príručka : aktéri, dokumenty, inštitúcie, politické strany, udalosti*. 1. slov. vyd. Bratislava : SLOVART, 2019. 487 s. ISBN 978-80-556-3894-2. S. 278.
**Republikánsky dorast československého vidieka**, oficiálnym názvom **Ríšska jednota Republikánskeho dorastu československého vidieka**, bola mládežnícka organizácia Republikánskej strany poľnohospodárskeho a maloroľníckeho ľudu a zároveň najväčšia mládežnícka politická organizácia v čase prvej česko-slovenskej republiky.

História
--------

Základom organizácie bola mládež českej agrárnej strany, ktorá vznikla v roku 1907 pod názvem *Agrární dorost*. Po vzniku Česko-Slovenska a zlúčení českej agrárnej strany so slovenskou Národnou republikánskou stranou roľníckou, Slovenskou národnou a roľníckou stranou, oddelenou v roku 1920 zo Slovenskej národnej strany a Slovenskou domovinou – stranou maloroľníckeho ľudu do Republikánskej strany poľnohospodárskeho a maloroľníckeho ľudu, vzniká v roku 1921 jednotná česko-slovenská mládežnická organizácia pod názvem Republikánský dorast československého vidieka.

  

Na Slovensku Republikánský dorast pösobil tiež pod názvom Mladá slovenská agrárna generácia. Organizácia agrárnej strany ako druhá najsilnejšia strana na Slovensku po Hlinkovej slovenskej ľudovej strane pôsobila ako hlavná sila za jednotný štát. Politicky podporovala zahraničnú politiku Milana Hodžu a praktickú hospodárskú regionálnu politiku podľa konceptu Antonína Švehlu. Na Slovensku bola hlavným politickým súperom Republikánskeho dorastu československého vidieka Hlinkova mládež.

Po prijatiu Žilinskej dohody v októbri 1938 a vyhlásenie slovenskej autonómie v druhej česko-slovenskej republike sú všetky celoštátne organizované politické organizácie rozpustené. Českí mladí agrárníci zakládajú Mladú národnú jednotu. Na Slovensku je rozhodnuté o vstupe všetkých slovenských členov do Hlinkovej mládeže, ktorá je budovaná ako jednotná organizácia slovenskej mládeže.

Po druhej svetovej vojne veľká časť slovenských bývalých členov Republikánskeho dorastu vstupuje do Demokratickej strany.

Členská základňa
----------------

Republikánsky dorast československého vidieka bol najväčšou politickou mládežníckou organizáciou v období prvej republiky. 1. januára 1936 mal Republikánsky dorast československého vidieka 109 004 členov v 4451 miestnych a okresných organizáciách. V roku 1938 mal vyše 130 000 členov.

Predsedovia
-----------

* Bohuš Svoboda
* J. Brandejs
* Oldřich Hrdina
* Oldřich Smejkal
* Václav Lednický
* Martin Hrabík

Referencie
----------

1. ↑  ROKOSKÝ, Jaroslav. *Rudolf Beran a jeho doba: vzestup a pád agrární strany*. 1. vyd. Praha : Ústav pro studium totalitních režimů; Vyšehrad. 901 s. ISBN 978-80-87211-47-2.
2. ↑   Zjazd agrárnej mládeže slovenskej vyznel pre silný československý aktivizmus. *Venkov* (Tiskařské a vydavatelské družstvo rolnické), 3. mája 1933, roč. 28, čís. 103, s. 10. Dostupné online. ISSN 1805-0905.
3. ↑  MALÍŘ, Jiří. *Politické strany. Vývoj politických stran a hnutí v českých zemích a Československu 1861-2004. sv. I-II.*. Brno : Doplněk, 2005. ISBN 80-7239-180-1.
4. ↑   Hlas 110.000 mladých republikánov. *Venkov* (Tiskařské a vydavatelské družstvo rolnické), 3. mája 1936, roč. 30, čís. 103, s. 10. Dostupné online. ISSN 1805-0905.
Porte de Saint-Cloud
**Porte de Saint-Cloud** je stanica parížskeho metra na linke 9 v 16. obvode v Paríži pod námestím *Place de la Porte de Saint-Cloud*.

Dejiny
------

Stanica bola otvorená 29. septembra 1923 a až do roku 1934 bola konečnou stanicou.

Na tejto stanici sa počítalo s napojením do stanice Porte Molitor a cez ňu prepojením s linkou 10. Táto vetva mala slúžiť predovšetkým pri doprave na neďaleký štadión Parc des Princes. Projekt bol síce realizovaný, ale stanica *Porte Molitor* nebola nikdy pre verejnosť otvorená a spojenie nebolo uvedené do prevádzky. V stanici sú preto dnes na nástupišti celkom štyri koľaje a bola tu dokonca aj piata, čo je jediný prípad v parížskom metre.

Názov
-----

Stanica bola pomenovaná podľa námestia, na ktorom stávala jedna z parížskych mestských brán - *Porte de Saint-Cloud*, ktorá nesie meno svätého Chlodoalda.

Zdroj
-----

*Tento článok je čiastočný alebo úplný preklad článku Porte de Saint-Cloud (métro de Paris) na francúzskej Wikipédii.*
Ikona pre tar súbory v prostredí KDE
**tar** (skratka z anglického *tape archiver* alebo páskový archivovač) je súhrnný názov pre súborový formát slúžiaci na uloženie mnohých jednotlivých súborov a takisto pre jednoúčelové programy, ktoré s týmto formátom pracujú. Formát samotný vznikol v počiatkoch Unixu a až neskôr bol štandardizovaný v rámci normy POSIX. Pôvodne pomáhal pri archivácii súborov na páskových jednotkách, ale neskôr sa jeho používanie rozšírilo a dnes je používaný tam, kde je vhodné na účely distribúcie alebo archivácie zlúčiť viac súborov do jedného tak, aby sa zachovali informácie o adresárovej štruktúre, prístupových právach a ďalších atribútoch, ktoré bežný súborový systém obsahuje.

Normalizácia tohto formátu bola POSIX. 1-1988 a neskôr POSIX. 1-2001.

Prípony archívov a spôsoby kompresie
------------------------------------

Zvyčajne sa pre tarové archívy používa prípona '.tar'. Veľmi často sú však tieto súbory po spracovaní tarom ešte odovzdané kompresnému programu, najčastejšie Gzip, bzip2, compress či LZMA. Potom sa pre indikáciu použitého kompresného programu používa dvojitá prípona, teda napríklad *.tar.gz* alebo *.tar.bz2*. Z doby používania súborového systému FAT16, kedy bolo možné používať len jednu trojpísmenovú príponu, navyše prežívajú skrátené prípony, napríklad *.tgz*. *.taz* alebo *.tlz*.

Prehľad prípon komprimovaných tarových archívov| spôsob kompresie | plná prípona | skrátená prípona |
| Gzip | *.tar.gz* | *.tgz* |
| bzip2 | *.tar.bz2* | *.tbz* aj *.tb2* |
| compress | *.tar.Z* | *.taz* |
| LZMA | *.tar.lzma* | *.tlz* |
| xz | *.tar.xz* | *.txz* |

Bežné verzie programu tar (napríklad BSD a GNU) majú prepínače `-z` (pre gzip) a `-j` (pre bzip2), pri ktorých použití program hneď po zabalení sám uskutoční kompresiu.

Zdroj
-----

*Tento článok je čiastočný alebo úplný preklad článku tar na českej Wikipédii.*


|  |  |
| --- | --- |
| Portal | Informatický portál |
Externý obtokový ventil inštalovaný vedľa turbodúchadla
**Obtokový ventil turbodúchadla** (anglicky **wastegate**) odkláňa výfukové plyny od turbíny turbodúchadla v systéme spaľovacieho motora. Odklonom výfukových plynov sa riadi rýchlosť otáčok turbíny. Hlavnou funkciou obtokového ventilu je regulácia maximálneho plniaceho tlaku v systémoch turbodúchadlom prepĺňaných motorov aby nedošlo k poškodeniu motora alebo samotného turbodúchadla.

Typy obtokových ventilov
------------------------

### Externý obtokový ventil

Externý obtokový ventil je samostatný a obsahuje v sebe mechanizmus, ktorý je typický pre turbodúchadlá bez interného ventilu. Externý ventil potrebuje špeciálne zhotovené výfukové zvody s určeným potrubím vedúcim cez obtokový ventil. Externé ventily sú tak súčasťou výfukového systému. Externé ventily sú často používané pre svoju väčšiu presnosť vo vysokovýkonných aplikáciách.

### Atmosférický obtokový ventil

Takýto druh ventilu vypúšťa nadbytočné výfukové plyny priamo do okolia, na rozdiel od toho aby ich prepustil do výfuku za turbodúchadlo. Takýto ventil je konštruovaný kvôli predchádzaniu turbulencie v výfukových plynoch a tiež kvôli redukovaniu spätného tlaku vo výfukovom systéme. Vypúšťacie potrubie atmosférického ventilu sa tiež nazýva screamer pipe (v preklade *kričiace potrubie*), a to hlavne kvôli netlmeným výfukovým plynom, ktoré sú vypúšťané s veľkým hlukom.

Veľkosť obtokových ventilov
---------------------------

Veľkosť ventilu závisí od úrovne plniaceho tlaku a tiež od veľkosti a výkonu motora.

* veľké turbo/nízky plniaci tlak = väčší ventil
* veľké turbo/vysoký plniaci tlak = menší ventil
* malé turbo/nízky plniaci tlak = väčší ventil
* malé turbo/vysoký plniaci tlak = menší ventil

Avšak, prúdenie výfukových plynov je dôsledok výkonu. Tak ďalšou rozhodujúcou vecou sú nasledovné parametre:

* veľké turbo/malý motor/malý výkon = malý ventil
* veľké turbo/veľký motor/malý výkon = stredne veľký ventil
* veľké turbo/malý motor/veľký výkon = veľký ventil
* malé turbo/malý motor/malý výkon = malý ventil

Pozri aj
--------

* Recirkulácia výfukových plynov (EGR)
* Blow-off ventil

Referencie
----------

1. ↑  turbosmart.com

Zdroj
-----

*Tento článok je čiastočný alebo úplný preklad článku Wastegate na anglickej Wikipédii.*
**Aritmetický priemer** ({\displaystyle {\bar {x}}}) alebo **priemer (v užšom zmysle)** alebo staršie **aritmetický stred** je najjednoduchší druh priemeru. 

**Výpočet**

Napr. Chceme vypočítať **priemer** čísel **5, 6, 7**. Začneme počítaním **všetkých čísel** *(5 + 6 + 7 = 18)* a **vydelíme** výsledok **počtom čísel**, čiže **3**. *(18 / 3 = 6)* **Priemer** **5, 6, 7** je ***6.***

Priemer základného súboru {\displaystyle \mu }
----------------------------------------------

Ak berieme do úvahy základný súbor (teda všetky hodnoty štatistického súboru), vtedy sa aritmetický priemer počíta podľa vzorca:

{\displaystyle \mu ={\frac {\sum \_{i=1}^{n}x\_{i}}{n}}}

kde *n* je rozsah základného súboru

Výberový priemer
----------------

Ak berieme do úvahy výberový súbor (teda výber hodnôt štatistického súboru), počítame priemer nasledovne.

### Nespracované dáta

Pre nespracované dáta, ktoré nie sú v skupinách, je aritmetický priemer súčtom všetkých hodnôt vydelený počtom všetkých hodnôt.

{\displaystyle {\bar {x}}={\frac {\sum \_{i=1}^{n}x\_{i}}{n}}}

kde {\displaystyle x\_{i}} sú jednotlivé hodnoty, n je celkový počet hodnôt výberu

### Vážený aritmetický priemer

Pre dáta rozdelené do podskupín, ktorých absolútne frekvencie sú známe, môžeme použiť aj vážený aritmetický priemer, ktorého váhy sú relatívne frekvencie. 

Pre množinu čísel {\displaystyle x\_{1}.x\_{2}....x\_{n}} s odpovedajúcimi váhami {\displaystyle w\_{1}.w\_{2}....w\_{n}} vypočítame tento vážený aritmetický priemer podľa vzťahu 

{\displaystyle {\bar {x}}\_{w}={\frac {x\_{1}.w\_{1}+x\_{2}.w\_{2}+...+x\_{n}.w\_{n}}{w\_{1}+w\_{2}+...+w\_{n}}}}

**Príklad**: Známky z matematiky v určitej triede sú uvedené v tabuľke 

| známka | 1 | 2 | 3 | 4 | 5 |
| --- | --- | --- | --- | --- | --- |
| počet žiakov s danou známkou | 14 | 6 | 5 | 4 | 1 |

Vypočítajte priemernú známku z matematiky.

Riešenie

{\displaystyle x\_{w}={\frac {1.14+2.6+3.5+4.4+5.1}{14+6+5+4+1}}={\frac {62}{30}}=2.0{\bar {6}}}

Priemerná známka je vážený priemer.

### Vlastnosti aritmetického priemeru

* Každá množina intervalových a podielových dát má aritmetický priemer
* Priemer sa počíta zo všetkých hodnôt
* {\displaystyle \sum \left(x\_{i}-{\bar {x}}\right)=0}
* {\displaystyle n.{\bar {x}}=\sum x\_{i}}
* {\displaystyle {\bar {x}}} je citlivý na neobyčajne malé alebo veľké hodnoty
* {\displaystyle {\bar {x}}} je citlivý na hrubé chyby
* Aritmetický priemer by sa nemal brať do úvahy, ak
	+ 1. je štatistické rozdelenie dát viacvrcholové
	+ 2. je štatistické rozdelenie dát asymetrické

Referencie
----------

1. ↑  KULČÁR, LADISLAV. *Harmonický priemer a jeho praktická aplikácia* [online]. , [cit. 2019-07-26]. Dostupné online.
**Tavi Gevinsonová** (\* 21. apríl 1996, Chicago, Illinois, USA) je americká herečka, spisovateľka a redaktorka časopisu. Do povedomia verejnosti sa dostala ako dvanásťročná, vďaka svojmu módnemu blogu *Style Rookie*. Vo veku 15 rokov presunula svoje zameranie na popkultúru a feministickú diskusiu. Herecké úlohy začala pravidelne brať od roku 2013 a od roku 2021 do 2022 hrala v televíznom seriály *Gossip Girl*. Gevinsonová bola zakladateľkou a šéfredaktorkou internetového magazínu *Rookie*, zameraného predovšetkým na dospievajúce dievčatá.

Detstvo
-------

Gevinsonová sa narodila v Chicagu v štáte Illinois a vyrastala v predmestskom meste Oak Park v rovnakom štáte. Jej otec je učiteľ angličtiny na strednej škole a matka je tkáčkou a inštruktorkou hebrejčiny na čiastočný úväzok. Gevinsonová a jej dve staršie sestry, Rivkah a Miriam, boli vychované v židovskej viere; mala obrad Bat micva. Gevinsonová študovala na Oak Park a River Forest High School.

Kariéra
-------

Gevinsonová si v roku 2008 založila módny blog *Style Rookie*. Blog na ktorom sú fotografie 11-ročnej slečny vo výrazných outfitoch a jej komentáre k najnovším módnym trendom začal každý deň priťahovať takmer 30 000 čitateľov.

Kvôli úspechu blogu bola Gevinsonová pozvaná na týždeň módy v New Yorku a na týždni módy v Paríži. Urobila zahraničné cesty súvisiace s módou do Tokia a Antverp, ktoré financoval časopis Pop a bola poverená písaním článkov pre Harper's Bazaar a Barneys.com. Navrhla fotenie pre časopis BlackBook, pôsobila ako múza a modelka pre odevný rad Rodarte v obchodoch Target a spolupracovala s Borders&Frontiers pri návrhu a predaji vlastného trička. V roku 2010 vystúpila na marketingovej konferencii v New Yorku a v Idea City, kanadskej verzii konferencie TED.

Začiatkom roku 2011 sa Gevinsonová rozhodla prestať písať primárne o móde. Na jeseň, toho istého roku, založila časopis *Rookie*. V roku 2012 vystúpila na TEDxTeen. Je tiež redaktorkou časopisu *Garage*. V novembri 2018 oznámila, že ukončuje činnosť Rookie, pretože už nie je finančne udržateľná.

Gevinsonová sa príležitostne venuje herectvu. Objavila sa napríklad v televíznych seriáloch *Gossip Girl* či *Scream Queen*.

Iné projekty
------------

Externé odkazy
--------------

* Tavi Gevinsonová v Internet Movie Database (po anglicky)
* Tavi Gevinsonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Tavi Gevinson na anglickej Wikipédii.*

Autoritné údaje:
Ján Červenka a staršia zostava kapely Ventil RG [80. roky, 20. storočia]
Ján Červenka a kapela Knockout [80. roky, 20. storočia]
**Ján Červenka** (\* 22. júl 1957, Sereď – † 17. marec 2023, Boskovice) bol slovenský zvukový majster a audiovizuálny technik, bývalý basgitarista starej zostavy kapely Ventil RG a taktiež účinkoval v kapele Knock-out spoločne s Petrom Hečkom a Júliou Hečkovou. Nahral viac ako 100 platní, postavil základy hudobnej produkcie a zvukového inžinierstva na Slovensku a v Česku v 20. a 21. storočí. Ján Červenka spolupracoval na albumoch skupiny Elán, ale aj Metalindy, Roba Kazíka, Marcely Laiferovej, Laca Lučeniča a mnohých ďalších.

Životopis
---------

Narodil sa do hudobnej rodiny. Jeho otec a jeho strýko Jaroslav Červenka boli kapelníci v známej jazzovej kapele Ali Jazz Band. Ján Červenka vyštudoval Strednú priemyselnú školu elektrotechnickú na ulici Zochova 9 v Bratislave a počas štúdia začal svoje prvé kroky v hudobnom priemysle. Po štúdiu pracoval ako zvukový inžinier v Slovenskej televízii.

V roku 1995 založil jednu z najúspešnejších firiem v Česku a na Slovensku zameriavajúcu sa na predaj a distribúciu produktov od SPL a RME, Sound Service. Spolupracoval s úspešnými labelmi ako napríklad: BMG Ariola, Sony Music, Universal Music, Opus, Forza Music, Production Plus, Sui Generis, Popron Music, Music Meta a ďalšie.

Ján Červenka má dve deti, staršieho syna Jána Williama Červenku (\* nar. 21.04.2004 | miesto narodenia: Bratislava - Petržalka) a mladšieho syna Lea Ludwiga Červenku (\* 2008).

Referencie
----------

1. 1 2  PARÍŽEKOVÁ, Simona. *SMUTNÁ SPRÁVA Hudobný svet opustila LEGENDA: Náhle odišiel majster zvuku ELÁNU a ďalších kapiel* [online]. regiony.zoznam.sk, 2023-03-18, [cit. 2023-03-20]. Dostupné online.
2. ↑  CNN Prima NEWS. *Legendární kapela Elán v slzách. Nečekaně zemřel jejich kamarád a zvukový mistr Červenka* [online]. cnn.iprima.cz, 2023-03-17, [cit. 2023-03-20]. Dostupné online.

Externé odkazy
--------------

* Ján Červenka – discogs.com